Idrætsforeningen Odin

Idrætsforeningen Odin var et idrettslag fra Kristiania. Odin var en gutteklubb med kort levetid, den oppsto tidlig på 1900-tallet og ble oppløst i 1908. Klubben var i september 1905 med på å stifte Kristiania og Omegns Fodboldkreds og deltok i kretsseriene i 1906 og 1907, de to første som ble arrangert. Odin ble utpekt til å spille oppvisningskamp i Trondheim i forbindelse med kroningen av Kong Haakon i juni 1906. Klubben slo Kvik, Trondheim, 1-0 og ble etterpå populært kalt «Kroningslaget».

De senere landslagsspillerne Minotti Bøhn og Macken W. Aas spilte for Odin i 1906, men gikk til Mercantile i 1907. Berge Reissiger var visepresident i fotballforbundet i 1906, også han gikk etter hvert til Mercantile.

Odins mest kjente medlem var Oscar Mathisen, som representerte klubben da han i 1905 deltok i sitt første skøytestevne. Fra og med 1906 representerte han Kristiania Skøiteklub.

Referanser

Kategori:Idrettslag i Oslo
Kategori:Fotballag i Oslo
Kategori:Tidligere idrettslag i Norge
Kategori:Tidligere fotballag i Norge
Kategori:Tidligere skøyteklubber i Norge
Kategori:Opphør i 1908
Kategori:1908 i Norge
Kategori:Artikler i skøytesportprosjektet